钦定古今图书集成/方舆汇编/职方典/第1374卷 > 《通志》
## 钦定古今图书集成/方舆汇编/职方典/第1374卷 > 《通志》

陵水县

独秀山　在县西南半里，突起如笔，为县少祖山。

博吉山　在县东十里，为县青龙山，即大河岭。笔架山　，在县南一里。

黎苗山　，在县东五里。

南山　在县南二十里。旧立千户所于下。声山　，在县东七十里。虚谷应声。

大小牛头岭　在县东三十里。临出大海，二头相向如牛。明成化十年，副使凃棐勒石尚存。旧因黎患立营。万历四十六年，参将何斌臣、知县沈应礼修平，有碑。

加摄屿　：在县东四十里加摄涧外。大海中立一岛，为万州南山之界，又名分界屿。

杨梅山　在县东北五十里。地产杨梅，因名。今设中火铺于此。

多碌岭　在县东八十里。崎岖多石。

双女屿　：在县东五十里港外大洋中。两石对峙如人。上有淡水井。

灵山　，在县南十里，一名“多云岭” ，旱祷多应。小五指山　生黎峒中。

木绵墩　在县东五里。大河分流，墩峙其中，为县水口之镇。

大河水　，在县东北一里。发源自五指山，流绕县治，入于海。即博吉渡。

陵柟水　在县北十里。水自南迈岭流出港入海。官道建桥于上，即大寨沟。

巡司港　在县东北二十里，自黎山流入海。加摄河　在县东北三十里，馀源自𥟖山，流通入海，与潮相为消长。行者乘潮退沙实方渡即加摄涧。

龙潭　在县北十里许。旧传有龙起，因名。卓仁塘　在县南二十里。

水口港　在县东十里，为县水口所出。上有周碌岭以关捍。有神庙，祷雨多应。

桐栖港　：在县南十五里。即《旧志》咸水港，又名南山头港。

南峒涧　在县北四十里。

田头涧　在县东北四十里。

杨梅涧　在县东北十馀里。

乌石涧　在县东北五十里，即《旧志》都笼水。以上五涧，惟加摄涧为最险。遇海涨沙，浮渡者或误，即没沙中。

“涌泉　” ，南山所出。

温泉　，在县西北五十里。

崖州

马鞍山　在州北三里，以形名。宋胡铨诗：“山脊骅骝耸。” 自注云：“马鞍山也。” 南山岭　在州南十里。壁立枕海，为州屏障。元王士熙名曰鳌山。

豺狼岭　在州北五里

郎蛮岭　在州西八里

大横岭　在州西十里

吊靴岭　在州西南十里。

报福岭　在州北八十里。遇旱，土人望有白云气腾为雨候，号“灵山。”

郎凤岭　《方舆志》作“郎风。” 在州东山五十里。高峻崎岖如凤翼。明成化间，知州徐琦修治宽平。湳漏岭　，在州东五十里，下有湳漏村。宋曹咏诗有“偏宜湳漏春朝雨” 之句。

龙栖岭　在州西五十里龙栖湾。

符敲岭　在州西二十里。

落神岭　在州东三十里。

高岭　在州西三十里，峻险官道南。

北到岭　，在州西一百八十里。

多民岭　，在州东一百三十里。

湳西岭　在州东一百二十里。官道。

迁拖岭　在州北五里

馒头岭　在州东五十里。

澄岛　，在州西南十五里。

回风岭　在州东北一百二十里，经官道。明成化初，知州徐琦修路，有记。弘治初，副使陈委、知州王铎重修。

鹿回头岭　在州东一百四十里。宋临川里。土贼陈明甫据此地居。

鹦哥觜山　，在州东一百八十里海滨，与鹿回头岭相连。

石版山　在州东南十里官道旁。宋知军周建亭其上，今废。

方山　在州东十里

长山　在州东五十里

黎峨山　，在州东五十里。

大、小玳瑁洲　：大洲在州东南临川场海中，小洲在州西南黎伏乡海中。

双洲门　在州东八十里藤桥巡司南海中双洲对峙，状如两扉。

石蛇村　在州东八十里抱劝村。

水南村　在州东二里许。

《和尚石　》，在州西“黎伏乡，雨后苍苔，青绿似袈裟。”

“大洞天　”，在州南二十里。宋知军周“始游毛奎，《继游》”名之。

小洞天　在州西南十里海滨。毛奎、裴崇礼有二《记》。

落笔洞　在州东百馀里官道北。石峰独耸，高数十丈，中有石洞，俗传“有僧于此禅化。又有悬石，击之如磬。高处一石门，有石马首入其中。有二石，形如悬笔笔尖，水滴不断。复有一洞，门内如屏，高十丈，外有石窍，通光可辨纤毫。极处有井，深不可测，昔人刻木为志，沉井中，后于大海得之。”

逸贤洞　在州城西

大河水　在州北三里。一名“大江” ，一名水南河。源自五指山东流转西，绕州之南门，其深莫测。传有龙潜，宋知军毛奎压之，水路随塞为平地，反流城北数里入海。今自亚河分流南北环城而下，直抵保定，蕃坊二港，合入于海。

抱漾水　在州西三里保平坊。自后河流经官道，会潮水往来。

白沙水　在州东六十里，通远巡司西。

抱拖水　，在州西六十里。

石溪水　在州西八十里抱里村东北山下，清流湍急，中有石室、石板、石井梯。明成化年间，知州徐琦刻题记游

乌石塘　在州南四里海滨。

藤桥水　在州东二百里，藤桥巡司南。

多银水　，在州东一百一十里。

三亚水　在州东一百里。出白佛斋岭，经三亚村，合临川港入于海。

罗马港　：在州西八十里。

田尾港　：在州东一百二十里。

毕潭港　：在州东一百里。

高沙港　：在州东二百里。流经藤桥渡。

临川港　在州东一百三十里。一水临川水，源自五指山，分为两派，前后挟流。临川地唐以名县。按《州志》，又名三亚港，在城东一百六十里，受三亚水入海。港口有炮台。北有榆林港，有南港墩。

抱岁港　：在州西八十里，抱巡司南。

蕃坊港　在州西五里

龙栖港　，在州西五十里。经官道会潮入海。澄清水　在海南道内，清洁异众水。

桶井　在南山岭下

灵应泉　：在大洞天下巨石中。出泉清淡不竭，旱祷应。

龙栖泉　：在龙栖港山下。于此祷雨。

喜思泉　在回风岭下

“万仞泉　” 在南山上小石边，清凉可爱。

温泉　在永宁乡𥯨簩岭下。四时泉出，温煖。《濯缨泉　》在学前。

感恩县

大雅山　今县治

感劳山　在县北七十里中和乡。下有平坡。息风山　在县东山十五里。中有巨穴，深十丈许，飓风伤禾，黎人祷之则止。

黎虞山　，在县东十五里。

落缨岭　在县东北八十里。险峻，道经其中。透通岭　在县东北四十里。

小黎母山　在州东三百里，即《近志》名峨茶岭。黎峒中崖石崎岖，人迹罕到，诸黎环居其下。上有巨石，刻“大元军马下营。” 旁小石刻：“至元甲子三十一年正月十一日到琼山。”

天马山　在县南旁，今县学面之。

虞山石鼓　在镇州东河中。鼓圆六尺，以小石击之，声如空瓮。旁五大石有异人迹及鞋马蹄痕，顶刻“大元军马到此。” 明成化通判陈龙携兵抚黎，曾至此处。

九龙山　近海，旁距县一里许。汉初建县，遗址尚存。

仙槎石　在县东北八里。石貌多奇，阁于海滨水中，长百馀丈，阔数丈，望似浮舟。

鱼鳞洲洞　在县北七十里海滨。突起峰上有石洞，重叠状如鳞。

抱透岩　在县北五十里。

感恩水　在县境，隋以名县。

南龙江　在县东北五里。一名县门港。《宋史》曰：“龙江水自黎母山东绕县治而西，会潮成港” ，传有龙潜。

南湘江　在县南二十里。即南港。

温冷池　在县东十一里，两派，一温一冷。小洲塘　在县北三十里。

白龙塘　在县东七十里古镇州南，传有白龙升去。

小南港　：在县北三十里。

大南港　：在县北七十里。

北黎港　：在县北九十五里。

石排湾　在县西南四十里。

《感劳》浦　在感劳山下。

延澄江　，在县东北四十里。一名“白沙。”

温汤泉　，在县北七十里，夏寒冬温，癣疥浴之即愈。